C 42/6

Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3. Delegirane uredbe Komisije (EU) 2019/33

(2020/C 42/04)

Ova obavijest objavljuje se u skladu s člankom 17. stavkom 5. Delegirane uredbe Komisije (EU) 2019/33 od 17. listopada 2018. (1).

OBAVIJEST O ODOBRENJU STANDARDNE IZMJENE

„Muscadet Coteaux de la Loire”

PDO-FR-A0495-AM01

Datum obavijesti: 8.11.2019.

OPIS I RAZLOZI ODOBRENE IZMJENE

1. Zemljopisno područje

Revizijom zemljopisnog područja oznake „Muscadet Coteaux de la Loire” uvedene su sljedeće izmjene:

– uključene su dvije općine (La Boissière-du-Doré, La Remaudière) i dio treće općine (Le Loroux-Bottereau), koje se nalaze na zemljopisnom području oznake regionalnog podrijetla „Muscadet”.

– isključene su dvije općine (Mésanger, Vardes) i dio treće općine (Ligné) zbog nastojanja da se vinorodno područje smanji na područja u kojima je zadržana kvaliteta proizvodnje vina.

Osim toga, izvršene su i uredničke izmjene: u novom popisu administrativnih jedinica u obzir se uzimaju spajanja ili druge izmjene administrativnih područja koje su provedene nakon odobrenja specifikacije proizvoda. Kako bi se povećala pravna sigurnost, taj se popis temelji na verziji službenog zemljopisnog šifrarnika koji je na snazi i svake ga godine objavljuje INSEE.

U skladu s time mijenja se jedinstveni dokument u dijelu koji se odnosi na zemljopisno područje i na povezanost sa zemljopisnim područjem.

2. Definirano područje čestice

U poglavlju 1. odjeljku IV. točki 2. specifikacije nakon riječi „19. svibnja 2011.” dodane su riječi „i 20. lipnja 2018.”.

Tom je izmjenom dodan datum na koji je nacionalno nadležno tijelo odobrilo izmjenu definiranog područja čestice unutar zemljopisnog područja proizvodnje. Definiranje područja čestice provodi se utvrđivanjem onih čestica unutar zemljopisnog područja proizvodnje koje su pogodne za proizvodnju vina s predmetnom zaštićenom oznakom izvornosti.

Ta izmjena ne utječe na jedinstveni dokument.

3. Područje u neposrednoj blizini

Područje u neposrednoj blizini ažurirano je zbog spajanja općina. Ukupno područje proizvodnje vina s oznakom nije promijenjeno.

U skladu s time mijenja se jedinstveni dokument u dijelu koji se odnosi na dodatne uvjete.

4. Enološki postupci

U poglavlju I. odjeljku IX. točki 1. dodaje se sljedeća rečenica: „Ta vina u trenutku pakiranja ili prve otpreme iz vinskih podruma i dalje leže na finom vinskom talogu.”

Odležavanje vina na tankom talogu omogućuje zadržavanje svih svojstava proizvoda koja se odnose na zaokruženost okusa. Time se afirmira i jača segmentiranje raznih oznaka Muscadeta.

U skladu s tim jedinstveni dokument mijenja se u točki 9., koja se odnosi na enološke postupke.

5. Toplinska obrada

Ukida se zabrana uporabe toplinske obrade predmetnih vina na temperaturi iznad 40 °C. Svrha je izmjene proizvođačima osigurati sva potrebna tehnička sredstva za rješavanje problema povezanih s lošijim berbama koje karakteriziraju organoleptička odstupanja poput „zemljasto-pljesnivog okusa” („Goût Moisi Terreux”). Tehnika zagrijavanja moštova, koja se naziva „termovinifikacija”, znatno manje škodi vinima u pogledu osiromašivanja i gubitka jakosti vina nego postupak s enološkim mezoporoznim ugljenom.

U skladu s tim mijenja se jedinstveni dokument u dijelu koji se odnosi na enološke postupke.

6. Pakiranje

Kraj razdoblja pakiranja vina s oznakom „sur lie” („na talogu”) produljen je s 30. studenoga na 31. prosinca. Tom se izmjenom omogućuje produljenje razdoblja za buteljiranje vina s oznakom „sur lie” („na talogu”) za jedan mjesec kako bi se najbolje iskoristilo razdoblje stavljanja na tržište te kategorije vina, a da se pritom ne promijeni njegova zaokruženost povezana s blagim perlanjem koje odlikuje vina s tom oznakom.

U skladu s time mijenja se jedinstveni dokument u dijelu koji se odnosi na dodatne uvjete.

7. Kretanje vina između ovlaštenih skladišta

U poglavlju 1. odjeljku IX. briše se točka 5. podtočka (b) koja se odnosi na kretanje vina između ovlaštenih skladišta.

Ta izmjena ne utječe na jedinstveni dokument.

8. Povezanost

Povezanost je izmijenjena kako bi se uzela u obzir promjena broja općina i ažurirao posljednji stavak poglavlja 1. u vezi s brojem proizvođača i proizvedenom količinom.

U skladu s tim mijenja se jedinstveni dokument u dijelu koji se odnosi na povezanost sa zemljopisnim područjem.

9. Označivanje

U odjeljku XI. dodaje se sljedeća točka: „(c) Na oznaci vina kontrolirane oznake izvornosti može se navesti naziv manje zemljopisne jedinice ako je:

— riječ o registriranoj lokaciji;

— ta jedinica navedena na izjavi o berbi.

Naziv registrirane lokacije otisnut je slovima koja visinom i širinom ne smiju biti veća od polovice veličine znakova kojima je ispisan naziv kontrolirane oznake izvornosti. Taj naziv navodi se u istom vidnom polju kao i naziv kontrolirane oznake izvornosti.”

U skladu s tim mijenja se jedinstveni dokument u dijelu koji se odnosi na dodatne uvjete.

10. Obveze podnošenja izjava

Rok za podnošenje izjave o zahtjevu pomiče se s 15. prosinca na 31. prosinca.

Prethodna izjava o transakciji mijenja se u prethodnu izjavu o otpremi.

Prethodna izjava o pakiranju vina izrađuje se za svaku pošiljku.

Te izmjene ne utječu na jedinstveni dokument.

11. Izjava o povlačenju

Navode se pojedinosti o izjavi o povlačenju.

Ta izmjena ne utječe na jedinstveni dokument.

12. Registar

Izvršene su uredničke izmjene u vezi s vođenjem evidencije.

— U poglavlju II. odjeljku II: točki 2.:

— u podtočki (b) riječi „do datuma podnošenja svoje izjave o zahtjevu” te „i kiselost mošta” brišu se;

— u podtočki (c) riječ „specifikacija proizvoda” zamjenjuje se riječju „registar”;

— u podtočki (d) riječ „specifikacija proizvoda” zamjenjuje se riječju „registar”, a riječi „ili stavljanje na tržište nepakiranih vina s kontroliranom oznakom izvornosti” brišu se;

Ta izmjena ne utječe na jedinstveni dokument.

13. Glavni elementi koje treba kontrolirati

Poglavlje 3. revidirano je kako bi se osigurala dosljednost glavnih točaka koje treba provjeriti u specifikacijama proizvoda za područje u nantskoj regiji.

Ta izmjena ne utječe na jedinstveni dokument.

JEDINSTVENI DOKUMENT

1. Naziv proizvoda

Muscadet Coteaux de la Loire

2. Vrsta oznake zemljopisnog podrijetla

ZOI – zaštićena oznaka izvornosti

3. Kategorija proizvoda od vinove loze

1. Vino

4. Opis vina

Vina su bijela, suha i mirna.

Imaju sljedeća svojstva:

— minimalnu prirodnu volumnu alkoholnu jakost od 10 %;

— najveći udio fermentabilnog šećera (glukoze i fruktoze) iznosi 3 grama po litri.

— najveći udio hlapljivih kiselina iznosi 10 miliekvivalenata po litri;

— najveća ukupna volumna alkoholna jakost nakon obogaćivanja iznosi 12 %.

Ukupni udio kiselina, ukupni udio sumporova dioksida vina i ukupna stvarna alkoholna jakost u skladu su s najvećim vrijednostima utvrđenima propisima Zajednice. Vina su bijela, suha i mirna.

Blage su arome, često s izraženom cvjetnom aromom, ponekad s mineralnim notama, a sveukupno su uglavnom svježeg okusa.

U nekim slučajevima, produljenim odležavanjem stječu dobre mogućnosti dozrijevanja.

Pakiraju se pomno u boce radi očuvanja i jačanja njihove bogate arome.

Opća analitička svojstva Najveća ukupna alkoholna jakost (u % volumena) Najmanja stvarna alkoholna jakost (u % volumena) Najmanji ukupni udio kiselina Najveći udio hlapljivih kiselina (u miliekvivalentima po litri) Maksimalni ukupni udio sumporova dioksida (u miligramima po litri)

5. Enološki postupci

a. Osnovni enološki postupci

Postupak uzgoja

Najmanja gustoća sadnje vinove loze iznosi 6 500 trsova po hektaru.6 500 trsova po hektaru.

Razmak između redova ne smije biti veći od 1,5 metara, a razmak između trsova u istom redu iznosi između 0,9 metara i 1,1 metra.

Vinova loza obrezuje se s najviše 12 pupova po trsu:

— kratkom rezidbom na reznike s najviše pet reznika po trsu ili

— rezidbom jednostruki ili dvostruki Guyot.

Rezidba se obavlja prije pupanja ili 5. stupnja prema Eichhorn i Lorenz skali.

Bez obzira na način rezidbe, loza se može rezati s 4 dodatna pupa pod uvjetom da je u fenološkoj fazi, kada je na lozi 11 do 12 listića, broj plodovitih grana te godine po trsu manji od ili najviše 12.

Poseban enološki postupak

Zabranjena je toplinska obrada berbe na temperaturi nižoj od -5 °C.

Vina nakon obogaćivanja ne premašuju ukupnu volumnu alkoholnu jakost od 12 %.

Uz te odredbe, u pogledu enoloških postupaka potrebno je poštovati obveze koje su utvrđene u propisima Zajednice te u Zakoniku o poljoprivredi i morskom ribarstvu.

b. Najveći prinos

66 hektolitra po hektaru

6. Definirano zemljopisno područje

Sve faze proizvodnje obavljaju se na zemljopisnom području koje je odobrio Nacionalni institut za podrijetlo i kvalitetu na sastanku nadležnog nacionalnog odbora održanom 15. lipnja 2017. Na datum kada je nadležni nacionalni odbor odobrio ovu specifikaciju proizvoda, to je područje obuhvaćalo područje sljedećih općina ili njihovih dijelova na temelju službenog zemljopisnog šifrarnika iz 2018.:

— Departman Loire-Atlantique: Ancenis, La Boissière-du-Doré, Carquefou, Le Cellier, Couffé, Divatte-sur-Loire (samo za područje delegirane općine Barbechat), Ligné (dio), Le Loroux-Bottereau (dio), Mauves-sur-Loire, Oudon, La Remaudière, Saint-Géréon, Thouaré-sur-Loire, Vair-sur-Loire.

— Departman Maine-et-Loire: Mauges-sur-Loire (samo za područje delegiranih općina La Chapelle-Saint-Florent i Saint-Florent-le-Vieil), Orée d’Anjou (samo za područje delegiranih općina Bouzillé, Champtoceaux, Drain, Landemont, Liré i La Varenne).

7. Glavne sorte vinove loze

Melon B

8. Opis povezanosti

Opis prirodnih čimbenika koji doprinose povezanosti

Vinorodno područje obuhvaćeno kontroliranom oznakom izvornosti „Muscadet Coteaux de la Loire” uglavnom se nalazi na obroncima najbližima rijeci Loiri ili se ponekad od nje udaljava do obronaka njezinih pritoka, među kojima su najvažnije Divatte, Evre i Erdre. Zemljopisno područje obilježeno je izraženim reljefom, s nagibom koji redovito doseže od 5 % do 10 %. To je područje smješteno istočno od grada Nantesa te je najistočniji dio šireg zemljopisnog područja obuhvaćenog kontroliranom oznakom izvornosti „Muscadet”. Obuhvaća dio departmana Loire-Atlantique i Maine-et-Loire. Površine pod vinovom lozom jasno su odijeljene od pašnjaka omeđenih živicama („bocage”) namijenjenih uzgoju stoke.

To područje odlikuje se izrazito blagom i umjerenom oceanskom klimom. Temperaturni rasponi manji su i zbog činjenice da rijeka Loire regulira utjecaj mora i pridonosi njegovu širenju prema unutrašnjosti. Prodor blagih oceanskih vjetrova olakšan je položajem rijeke (smjer jugozapad/sjeveroistok), koji se podudara sa smjerom puhanja dominantnih vjetrova. Zbog istih je razloga količina padalina znatno niža na obroncima rijeke Loire nego na zaravnima udaljenima nekoliko kilometara. S obzirom na zemljopisnu širinu, broj je sunčanih dana tijekom ljeta velik i umanjuje utjecaj sjeverne ili južne izloženosti obronaka zasađenih vinovom lozom. Najesen velike plime u razdobljima ravnodnevnice ponekad donose snažne pljuskove.

Geološku podlogu zemljopisnog područja uglavnom čine metamorfne stijene, posebno tinjčev škriljevac, pri čemu u zapadnom dijelu prevladava gnajs, a u istočnom dijelu škriljevci. Na tim je stijenama, koje su najčešće usitnjene ili neznatno izmijenjene, veoma tanak sloj smeđeg tla sa znatnim udjelom krupnih elemenata, pijeska ili šljunka. Ta su tla prirodno propusna i brzo se zagrijavaju u proljeće. Tradicionalno definirano područje za berbu grožđa obuhvaća samo čestice na obroncima otvorenog krajolika koje su uglavnom ili tradicionalno zasađene vinovom lozom, a odlikuju se zdravim, prozračnim, plićim i umjereno plodnim tlom te ograničenim kapacitetom zadržavanja vode.

Opis ljudskih čimbenika koji pridonose povezanosti

Vinorodno područje obuhvaćeno kontroliranom oznakom izvornosti baštinik je prastare vinogradarske tradicije. Vinova loza uzgaja se u Nantesu još od početka naše ere i otud se u srednjem vijeku, slijedeći smjer rijeke Loire i njezinih pritoka, proširila na cijelu nantsku regiju. U spisima iz samostanskih arhiva te regije spominje se uzgoj vinove loze u 11. i 12. stoljeću na obroncima mjestâ Varades, Oudon, Ancenis i Saint-Florent-le-Vieil. Međutim, pravo komercijalno vinogradarstvo započinje tek u 16. stoljeću kako bi se zadovoljila potražnja nizozemskih trgovaca smještenih u Nantesu. U to se vrijeme sorta melon B definitivno ustalila u regiji, a od sredine 17. stoljeća naziva se „Muscadet”. Vino se iz zemljopisnog područja do Nantesa dugo vremena dopremalo uglavnom preko luke Ancenis. Čak i nakon pripajanja francuskoj kraljevini, Bretanja zadržava porezne propise koji promiču razvoj vinogradarstva. Budući da se grožđe za vina iz zemljopisnog područja bralo u području ispred carinske granice, ta su vina manje oporezivana i lakše su se prodavala od vina iz gornjeg toka rijeke.

Kad je riječ o bijelim vinima, zemljopisno područje u kojem prevladava sorta grožđa melon B jasno se razlikuje od vinograda smještenih istočnije, u kojima prevladava sorta grožđa chenin B. Nakon krize filoksere, vinogradi su ponovno zasađeni uz primjenu novih tehnika, kao što su sadnja u pravilnim redovima i način rezidbe „Guyot”. Stoga su pravila proizvodnje jasno utvrđena: održava se visoka gustoća sadnje, kontrolira se opterećenje i prinos vinove loze, a grožđe se bere kada potpuno dozrije.

Kako bi proizveli bogata i složena vina, proizvođači primjenjuju posebnu tehnologiju vinifikacije („nantsku metodu”), koja se sastoji od držanja vina na finom vinskom talogu tijekom najmanje jedne zime bez ikakvog odtakanja, a temelji se na navici proizvođača da bačvu svojeg najboljeg vina ostave na talogu radi predstojećih blagdana. Vina uzgojena tom metodom odlikuju zaokruženost i gustoća, koji su posljedica obogaćivanja, prije svega manoproteinskim kvascima te drugim spojevima koji su proizvod autolize stijenki stanica kvasca. Osim toga, tom se metodom, koja isključuje obradu vina i temelji se na njihovu držanju u atmosferi bogatoj ugljikovim dioksidom, u znatnoj mjeri ograničava oksidacija i otpuštanje hlapivih spojeva te omogućuje očuvanje aroma koje nastaju tijekom alkoholnog vrenja do proljeća i kasnije.

Tijekom odležavanja vina se obogaćuju i tercijarnim aromama. Grožđe, moštovi i vina proizvedena od sorte melon B sadržavaju značajnu koncentraciju glikozidnih prekursora aroma. Riječ je o molekulama koje su u tom stanju bez mirisa, a nastale su iz aglikona povezanih sa šećerom. Cijepanjem β-glikozidnih veza pod djelovanjem raznih kemijskih i enzimskih procesa nastaju spojevi snažna mirisa, uglavnom monoterpeni i C13-norizoprenoidi, među ostalim β-damaskon, koji je poznat kao pojačivač voćnih aroma u vinu. Proizvođači su stekli posebna znanja o zaštiti vina od oksidacije u bačvama i punjenju u boce kojima se povećava kompleksnost vina i omogućuje što dulje zadržavanje tih aroma u vinima.

Kako bi utvrdili proizvodne postupke kojima bi sačuvali autentičnost svojih vina, proizvođači iz tog zemljopisnog područja 1936. stječu pravo upotrebe kontrolirane oznake izvornosti „Muscadet Coteaux de la Loire”. Propisi specifični za tradicionalni izraz „sur lie” (na talogu) definirani su 1977. Konkretno, od 1994. to znači buteljiranje vina tijekom godine koja slijedi nakon godine berbe, u vinskim podrumima u kojima je vino proizvedeno kako bi se ograničilo odtakanje i pretakanje vina. U 2016. kontrolirana oznaka izvornosti obuhvaća područje približne veličine 170 hektara, u kojem proizvodi oko 80 vinogradara i djeluje zadruga smještena u mjestu Ancenisu. Godišnja količina prodanih vina iznosi otprilike 7 000 hektolitara i uglavnom je čine vina označena oznakom 7 000 hektolitara i uglavnom je čine vina označena oznakom 7 000 hektolitara i uglavnom je čine vina označena oznakom „sur lie” („na talogu”). Vina s kontroliranom oznakom izvornosti „Muscadet Coteaux de la Loire” bijela su, suha i mirna. Blage su arome, često s izraženom cvjetnom aromom, ponekad s mineralnim notama, a sveukupno su uglavnom svježeg okusa. U nekim slučajevima, produljenim odležavanjem dodatno se obogaćuje okus u ustima i stječu dobre mogućnosti dozrijevanja. Vrlo pomno pune se u boce radi očuvanja i jačanja njihove bogate arome.

Vina s oznakom „sur lie” („na talogu”) u ustima su općenito zaokružena i kompleksnijeg olfaktivnog bukea uz moguće blago perlanje, koje je posljedica ostatnog ugljičnog dioksida nastalog tijekom alkoholnog vrenja. Kako bi im se očuvala svježina, aromatsko bogatstvo i endogeni ugljikov dioksid, vina se tijekom odležavanja zaštićuju od oksidacije. Budući da imaju previsok udio ugljikova dioksida za pakiranje u fleksibilne spremnike, vina se pomno pune u boce. Zahvaljujući utjecaju Loire zemljopisno područje ima blagu klimu s malom količinom padalina te dobru osunčanost. Riječ je o brežuljkastom terenu, posebno na riječnim obalama, koji odlikuju plitka tla s često prisutnim krupnim elementima, najčešće na metamorfnim stijenama. Raspadanje tih stijena i tekstura tla omogućuju duboki razvoj korijena vinove loze, što biljkama osigurava opskrbu vodom koja se postupno smanjuje i potiče sazrijevanje bobica sorte melon B. Blago vrijeme zimi osigurava rani početak vegetacijskog ciklusa vinove loze, što obično omogućuje berbu grožđa prije početka jesenskih kiša. Osim toga, umjerenost ljetnih temperatura pomaže pri očuvanju svježine i aroma vina dobivenih iz te osjetljive sorte vinove loze. Oceanski vjetrovi koji pušu dolinom Loire smanjuju vlažnost zraka i omogućuju berbu zdravog grožđa, što djelomično pridonosi profinjenosti arome vina, posebno cvjetnih ili mineralnih mirisa.

Stoljetna vinogradarska tradicija na zemljopisnom području i njezina rana specijalizacija odavna pridonose razmjeni znanja i praksi među proizvođačima. Kako bi zaštitili autentičnost svojih proizvoda, proizvođači su 1936. stekli pravo upotrebe kontrolirane oznake izvornosti „Muscadet Coteaux de la Loire”, koja je time postala jedna od prvih kontroliranih oznaka izvornosti u Francuskoj.

Zahvaljujući svojem znanju i iskustvu proizvođači su ovladali proizvodnjom i berbom potpuno dozrelog zdravog grožđa. Vino, u skladu s lokalnim običajima, odležava na finom vinskom talogu do pakiranja, bez odtakanja. Zahvaljujući blagom zimskom vremenu na zemljopisnom području, koje pridonosi djelovanju taloga na vino, vina se tijekom odležavanja neprestano poboljšavaju i već od sljedećeg proljeća primjetan je bogatiji okus u ustima. Pažljivim punjenjem u boce omogućuje se očuvanje bitnih značajki vina, a određene arome razvijaju se i nakon pakiranja. To znanje, koje je savršeno prilagođeno potencijalu prirodnog okoliša i sorti melon B, omogućuje potpuno izražavanje mirisnih molekula koje su nastale fermentacijom i glikozidnih prekursora aroma u vinima.

Vina kontrolirane oznake izvornosti s dodatnom oznakom „sur lie” („na talogu”), koja se pune u boce u godini nakon berbe, zadržavaju karakterističnu svježinu, pojačanu blagim perlanjem ostatnog ugljikova dioksida koji je nastao tijekom proizvodnje vina. Kako bi se izbjegla oksidacija, ta se vina pakiraju izravno u podrumima u kojima su proizvedena. Ta tradicionalna praksa, kojom se obrada proizvoda svodi na najmanju moguću mjeru, savršeno je prilagođena očuvanju osjetljivih mirisnih sastojaka vina.

Sveprisutnost rijeke Loire, smještaj zemljopisnog područja na pola puta između gradova Nantesa i Angersa, kao i dinamičnost luke Ancenis pridonijeli su povijesnom nastanku komercijalnog vinogradarstva i njegovu razvoju. Zahvaljujući svježini i profinjenoj aromi ta su vina stekla mnogobrojne poklonike i poslužuju se u mnogim restoranima smještenima na obalama rijeke Loire. Izvrsna su uz morske plodove, a još više uz ribu spremljenu na maslacu („au beurre blanc”) po lokalnom receptu iz 19. stoljeća.

9. Osnovni dodatni uvjeti (pakiranje, označivanje, ostali zahtjevi)

Područje u neposrednoj blizini

Pravni okvir:

Nacionalno zakonodavstvo

Vrsta dodatnog uvjeta:

Odstupanje u pogledu proizvodnje na definiranom zemljopisnom području

Opis uvjeta:

Područje neposredne blizine, definirano odstupanjem za proizvodnju, razvoj i dozrijevanje vina, proizvodnju, razvoj, dozrijevanje i pakiranje vina prihvatljivih za oznaku „sur lie” („na talogu”), sastoji se od područja sljedećih općina ili dijelova općina na temelju službenog zemljopisnog šifrarnika iz 2018.:

— Departman Loire-Atlantique: Aigrefeuille-sur-Maine, Basse-Goulaine, La Bernerie-en-Retz, Le Bignon, Bouaye, Bouguenais, Boussay, Brains, La Chapelle-Heulin, Château-Thébaud, Chaumes-en-Retz, Chauvé, Cheix-en-Retz, La Chevrolière, Clisson, Corcoué-sur-Logne, Divatte-sur-Loire (samo za područje delegirane općine La Chapelle-Basse-Mer), Frossay, Geneston, Gétigné, Gorges, La Haie-Fouassière, Haute-Goulaine, Le Landreau, Legé, Ligné (dio), La Limouzinière, Loireauxence (samo za područje delegiranih općina La Chapelle-Saint-Sauveur i Varades), Le Loroux-Bottereau (dio), Machecoul-Saint-Même, Maisdon-sur-Sèvre, La Marne, Mésanger, Monnières, Montbert, Montrelais, Les Moutiers-en-Retz, Mouzillon, Le Pallet, Paulx, Le Pellerin, La Planche, Pont-Saint-Martin, Pornic, Port-Saint-Père, La Regrippière, Remouillé, Rezé, Rouans, Saint-Aignan-Grandlieu, Saint-Colomban, Sainte-Pazanne, Saint-Étienne-de-Mer-Morte, Saint-Fiacre-sur-Maine, Saint-Hilaire-de-Chaléons, Saint-Hilaire-de-Clisson, Saint-Julien-de-Concelles, Saint-Léger-les-Vignes, Saint-Lumine-de-Clisson, Saint-Lumine-de-Coutais, Saint-Mars-de-Coutais, Saint-Père-en-Retz, Saint-Philbert-de-Grand-Lieu, Saint-Viaud, Les Sorinières, Touvois, Vallet, Vertou, Vieillevigne, Villeneuve-en-Retz, Vue.

— Departman Maine-et-Loire: Beaupréau-en-Mauges (samo za područje delegiranih općina Beaupréau i Gesté), Ingrandes-Le Fresne sur Loire (samo za područje delegirane općine Fresne-sur-Loire), Mauges-sur-Loire (samo za područje delegirane općine Marillais), Montrevault-sur-Èvre (samo za područje delegiranih općina La Boissière-sur-Evre, La Chaussaire, Le Fief-Sauvin, Le Fuilet, Montrevault, Le Puiset-Doré, Saint-Pierre-Montlimart i Saint-Rémy-en-Mauges), Orée d’Anjou (samo za područje delegiranih općina Saint-Christophe-la-Couperie, Saint-Laurent-des-Autels i Saint-Sauveur-de-Landemont), Sèvremoine (samo za područje delegiranih općina Montfaucon-Montigné, Saint-Crespin-sur-Moine, Saint-Germain-sur-Moine i Tillières).

— Departman Vendée: Cugand, Montaigu, Rocheservière, Saint-Étienne-du-Bois, Saint-Hilaire-de-Loulay, Saint-Philbert-de-Bouaine.

Pravni okvir:

Nacionalno zakonodavstvo

Vrsta dodatnog uvjeta:

Dodatne odredbe koje se odnose na označivanje

Opis uvjeta:

Naziv kontrolirane oznake izvornosti može se dopuniti oznakom „sur lie” („na talogu”) za vina koja ispunjavaju uvjete proizvodnje za tu oznaku utvrđene u specifikaciji proizvoda.

Nazivu kontrolirane oznake izvornosti može se dodati zemljopisni naziv „Val de Loire”, u skladu s pravilima za upotrebu tog zemljopisnog naziva utvrđenima u specifikaciji proizvoda.

Slova kojima je ispisana oznaka „sur lie” („na talogu”) i zemljopisni naziv „Val de Loire” ne smiju biti viša ni deblja od veličine znakova kojima je ispisan naziv kontrolirane oznake izvornosti.

Za vina koja ispunjavaju uvjete za oznakom „sur lie” („na talogu”) navodi se godina berbe.

Na oznaci vina kontrolirane oznake izvornosti može se navesti naziv manje zemljopisne jedinice ako je:

— riječ o registriranoj lokaciji;

— ta jedinica navedena na izjavi o berbi.

Naziv registrirane lokacije otisnut je slovima koja visinom i širinom ne smiju biti veća od polovice veličine znakova kojima je ispisan naziv kontrolirane oznake izvornosti. Taj naziv navodi se u istom vidnom polju kao i naziv kontrolirane oznake izvornosti.

Pravni okvir:

Nacionalno zakonodavstvo

Vrsta dodatnog uvjeta:

Pakiranje na definiranom zemljopisnom području

Opis uvjeta:

Vina koja ispunjavaju uvjete za oznaku „sur lie” („na talogu”) pakiraju se na definiranom području.

Kako bi se očuvale karakteristike dobivene proizvodnjom i odležavanjem vina, a osobito njihova svježina i aromatska složenost, pri čemu određene komponente dolaze do izražaja nakon pakiranja, i blago perlanje zbog sadržaja endogenog ugljikova dioksida te ograničilo pretakanje, vina s oznakom „sur lie” („na talogu”) pune se u boce u vinskim podrumima proizvodnje u razdoblju od 1. ožujka do 31. prosinca godine koja slijedi nakon godine berbe.

Tom posebnom vrstom uzgoja vina stječu zaokruženost i gustoću, koji su posljedica obogaćivanja, prije svega manoproteinima te drugim spojevima koji su proizvod autolize stijenki stanica kvasca. Tom se metodom, koja isključuje obradu vina i temelji se na njihovu držanju u atmosferi bogatoj ugljikovim dioksidom, u znatnoj mjeri ograničava oksidacija i otpuštanje hlapivih spojeva.

Budući da imaju previsok udio ugljikova dioksida za pakiranje u fleksibilne spremnike, vina se uz posebnu pažnju pune u boce.

Ta vina u trenutku pakiranja ili prve otpreme iz vinskih podruma i dalje se drže na finom vinskom talogu.

Poveznica na specifikaciju proizvoda

https://info.agriculture.gouv.fr/gedei/site/bo-agri/document_administratif-6463bdfa-2237-4a2c-b1b0-13cf749cfc0b

(1) SL L 9, 11.1.2019., str. 2.